خد هقول لك كم قاعدة في رمضان كده الوقت اعملهم وان شاء الله هتستريح طبعا في مشكلة كبيرة جدا رمضان ان احنا طبعا بنسمع عن احوال السلف عارف امام الشافعي كان بيختم ختمتين في اليوم ده الحاجات اللي هي ايه
بتجيبلك يعني شلل فاهم يعني احيانا اسار السلف بتعقدنا مش بتشجعنا فاهم احيانا بيبقى ايه بنقول ناس رفقا بالناس يعني مش لازم تقول لهم كل الحاجات دي عشان مش عايزين دي عكسية احيانا مع بعض الناس. اللي هو بيقول انا كده كده كافر خلاص ما فيش فايدة
ايه اللي كان بيختم مرتين في اليوم دولا وبتاع. فيعني حاول ايه يعني الناس يا عيني غلابة. يا راجل اول مرة يمسك مصحف بيقرا جزء في اليوم تقول له الشفايف كان
مرتين في اليوم يعني هيحصل له ايه بالله عليك ده واحدة واحدة على الناس يعني انا لازم ندي الناس امل. ايه هو الامل ان بيقول لك بيقول لك ان هو ايه
ان ان ان ما فيش حاجة اسمها جدول سابت للناس في رمضان. زروفي غير زروفك انت راجل شغال شغلانة واحدة ده شغال شغلانتين ده ده في سانوية عامة في اولى سانوي. تمام؟ ده في كلية. ده مخلص كلية ولسه ما اشتغلش. ده بيشتغل. ده عنده تلات عيال. ده ما اتجوزش. ده امه تعبانة وطول النهار معها. ده رايق
ده مريض ده سليم مش ممكن ابدا ان انت تقول للناس كلها لا رمضان بقى لازم تقرا قد كده قرآن وقد كده قيام وقد ايه يا عم انت عارف ظروف ايه
ده انا برجع من شغلانتين لشغال الصبح في شركة وبعد كده تاكسي برجع البيت هم ساعتين بشوف فيهم بيتي باكل نص ساعة بعد ما العيال نص ساعة بخش الحمام ربع ساعة بيفضل لي نص ساعة بصليهم وبنام. ده تقول له ايه؟ تقول له انت مية مية
مية مية ان لا يكلف الله نفسا الا ايه هم النص ساعة وصلنا لنص ساعة عنده حاجة تاني يعملها جاب مية مية ولا ما جبش مية مية؟ هو امتحانه سؤال واحد جاوب السؤال. جاب كم
مية في المية الواحد عنده سبع ساعات فاضيين طول اليوم. وصلى نص ساعة. لا ده انت تعبان مش ممكن اقيس ده على ده بهون عليك. احنا عايزين منك اللي تقدر عليه
بس بصدق مع نفسك كن صادق مع نفسك داخل داخل يا رب انا يا رب انت قلت لا يكلف الله نفسا الا ما اتاها. الا وسعها. ده وسعي لو جبت وسعك في رمضان انت بالنسبة لي ممتاز مهما كان الوسع دوت
انا مش هقول لك تقرا قد ايه ولا تصلي قد ايه ولا ولا ولا الزمك بقى ولا تنفق قد ايه صعب اقول لك هات اخرك دي القاعدة الاولى بس اخرك ده بقى انا هساعدك فيه لان انت برضو عندك مشكلة في تصور اخرك
انت بتحسب اخرك زي ما انا حسبته كده النص ساعة الفاضلة اللي عند الراجل اللي لقاها في الاخر دي صح ده لازم تهدم اللي انا قلته ده خالص هرجعك خطوتين ورا وهتفهم ساعتها ان اخرك كبير قوي بس انت مش واخد بالك
واحد اول شيء في رمضان مهما كانت زروفك اللي انا هقوله ده ينفع مع كل الناس ينفع مع ظروف اي حد. انا هطلع كله كسبان النهاردة واحد اول شيء ركز عليه في رمضان
الاتقان والاحسان فيما تفعل ايه اللي هو تفعله؟ اللي انت بتفعله حتى القليل الاتقان في هي مش هتجمع ما بين القلة والاساءة يعني انت كده اكيد هتصلي الضهر. مش معقول مش هتصلي الصلوات الخمس في رمضان. ممكن تصلي بجد
ممكن تصلي صلاة ترضي ربنا؟ ممكن ما تسرحش في الصلاة ممكن تصلي بالراحة ممكن تصلي بخشوع ممكن تتفكر في الفاتحة؟ ممكن تركز فيما تقرأ في القرآن؟ ممكن تغير الدعوات المعتادة اللي انت بتقولها وانت مش فاكر حتى بتدعي بايه في السجود؟ من كتر ما انت بتكرر
ممكن اتصال تقيم الصلاة انت كده كده بتصلي اللي انت سرحت فيه ده مش هيتغير. لما تسرح فيه في الصلاة مشكلتك اللي انت رحت معها في الصلاة مش هتتحل. لان هي بايد اللي انت سرحت عنه
انت ممكن الصلاة هي الصلاة في رمضان في واحد هياخد عشرها وهياخد نصها وواحد هياخدها كلها والاتنين كما جاء في الاثر بيكونوا في الصلاة كتفهم جنب كتف بعض وما بين صلاتهما كما بين السماء والارض
انا مش مشكلتي كمان في الكميات انا مشكلتي معك في الكيفيات. انت ممكن ما تزودش كميات في رمضان. تشتغل على الكيفيات بس انا زروفي هي زروفي. ولا ولا اعرف ازود حاجة في رمضان
انا كويس زود كيفيات ممكن تقرا قرآن بجد بخشوع بتدبر تتأثر تبكي تخشع تزداد ايمان ممكن لما تقول الاذكار تقولها بجد استغفر وانت ندمان. سبح وانت معظم لله تمام انت ممكن تقول لي سبحان الله وبحمده في يوم مائة مرة بجد تغفر لك ذنوبك ولو كانت مثل زبد البحر. وممكن تقولها الف مرة ما يعملولكش حاجة
دي مش مسألة مش مسألة عدد وطنة حروف هي الاسر ده بيحصل بحال يكون مصاحب للزكر مش رقم واحد يقول لك انا خاربها طول اليوم وبالليل اقول سبحان الله وبحمده مية مرة وخلاص. لا ده انا مغرور. انا مش فاهم حاجة
ولا انت اصلا قلتها صح. تاني يوم مش هتعمل الزنب المفروض تقولها مع كمال التقديس لله وكمال زكر نعمه واليه هيتوفر عن زلك. حياء من الله مش هتعمل الزنب بكرة
ممكن تقولهم بضمير قل لي مية بس. انا مش عايز الف. هات لي مية بضمير باول قاعدة الاحسان في جميع الاعمال طلع صدقة طلعها انت مشفق راغب فيما عند الله تشعر بالتقصير
تمام اويس القرني خير التابعين كان ازا عاد الى بيته تصدق بكل ما فيه ما رفع يديه الى السماء قال اللهم من كان من بات عريانا من المسلمين فلا تؤاخذني به. ومن مات جوعانا من المسلمين فلا تحاسبني عليه
شايف ان هو ما عملش حاجة ده الاحسان في الصدقة ان انت استصغرها مهما كانت كبيرة الاحسان في الصلاة الاحسان في قراءة القرآن. يبقى القاعدة الاولى اللي هتخلي رمضانك مختلف. وانا ما كلفتكش حاجة لغاية دلوقتي
ان تحسن فيما تفعل بالفعل صلي التراويح. صلي بقى احنا كده انت حبست نفسك ساعة يبقى احبس قلبك ساعة مش تبقى صلاة وما لهاش لازمة في الاخر. ساعة وما طلعناش منها بحاجة. لا عندي صلي ساعة تراويح ساعة بضمير
ونام طول الليل لو انت تعبان يعني احسن ما تقعد بقى ايه قاعد تتنطط كده صلاة في صلاة في صلاة وانت اصلا مش مجمع ولا حاجة من ده عايز اتقان واحسان
دي القاعدة الاولى القاعدة التانية وهي تجارة النوايا مع الله تعالى دي اللي هتبدأ من هنا تفهم مفهوم جديد قل ان صلاتي ونسكي ومحياي. يعني ايه ومحياي انت دايما مشكلتك لما باجي اكلمك عن رمضان وكده
ان انت تقول لي اصل انا بشتغل وانا بزاكر اصل انا عندي عيال اصل انا والاخت تقول لك اصل انا ولادي في البيت شغل البيت برضع العيال المطبخ الدنيا اللي يبرر لك المبررات ديت
دي بتعطله عن العبادة وهو مش فاهم دي اصلا عبادة عبادة عزيمة كمان مرة اختي كده كانت جات لي المسجد مع زوجها يعني كانت قاعدة بتبكي يعني بتشتكي حالها وبتاع
اولا انت زعلانة من ايه ؟ بيقول لي انا انا اتجوزت وخلفت تلاتة وبقيتش اروح الحلقات مع الاخوات زي الاول وبقيتش احفظ زيهم. ومش عارفة احفز نفس الكميات اللي بيحفزوها. وهو مش عارف احضر كل الدورات زي الاول
هم الاخوات دول متجوزين قالت لا خلفيني لا طبعا انت عندك عبادة مش عنده انت انتقلت من عبادة الى عبادة خدت من دي حطيتي في دي بس ورعايتك لزوجتي دي عادي يعني؟ مش عبادة؟ هم محرومين
من حسن التبعل لزوجته هم محرومين من تربية اطفال هم محرومين من البكاء على طفل مريض. هم محرومين من سهرة بين يدي طفل مش عارف يعبر عن نفسه. هم محرومين من من من اجر الجماع حتى
ما عندهمش الكلام ده ولا يعرفوا يعملوا بس في المقابل عندهم وقت تاني. فبيحطوا فيه بقى قراءة قرآن وبيزودوا في طلب العلم مين احسن ما نعرفش الاحسن هو الاحسن عند ربنا. ممكن انت احسن على الوضع الجديد عند ربنا. ان مجموع عباداتك مع احتسابك احسن من مجموع العبادات اللي بيعملوها
بس ده اللي فهمان الصحابة النبي عليه الصلاة والسلام صحح لهم المفاهيم شافوا راجل ما شاء الله طول بعرض رايح يحتطب قالوا لو كان هذا في سبيل الله ازا في مفهوم ضيق عند الصحابة ساعتها
عن العمل في سبيل الله اللي هو الصلاة جهاد القتال تصحح لهم المفاهيم. قال لهم ايه ايه الكلام ده؟ قال ان كان يسعى على شيخين كبيرين وفي سبيل الله من كان يسعى لاطفال صغار
وفي سبيل الله انا ليه باعتبر ان شغلي ريكس من عمل الشيطان مسلا وليه بعتبر علاقتي مع زوجتي وولادي مضيعة وقت ودي بعتبر ان مشاويري في زيارات الاهلي وقرايبي او ان انا بنزل اشتري اكل او عيش او بروح السوق ده منكر بعمله في رمضان
ليه بتعمل في نفسك كده دي مش بتستمتع بهزه اللحزات اللي هي في الاصل مباحة ولكن انت هتستمتع بها لانك هتحولها الى طاعة عن طريق بس تعديل في النوايا بس
احسن النوايا كل ما تهزر مع زوجتك انتوي. ده عمل صالح. سرور تدخله على قلب مسلم كل ما تنزل تشتري عيش واكل وجبن ولحمة وتصرف دي نفقة حتى نفقة خير درهم انفقتم ما انفقت عليه
على اهلك ده احلى مصطاد احلى من شنطة رمضان. لو بتفهم اسف يعني اللي انت انفقته على الكلام ده. ماشي؟ ما حدش يزعل مني الاكل اللي انت جبت به الغداء
لبيتك اجرك فيه اكتر من اجر شنطة رمضان اللي انت طلعتها اللي انت فرحان بها. انا باقول لك طلعها طبعا بس كان المفروض لو انت فاهم عبودية تفرح بالغدا او الفطار اللي انت اشتريته لاهلك
اكتر ما فرحت بشنطة رمضان انت بتعيط لما بتجيب لاهلك اكل. وبتفرح بتطلع شهادة رمضان وتقعد تبكتهم على المصاريف اللي تصرفها على اكلهم رمضان يبقى انت بطل كده. ما هي الاولانية دي بطولة اعلى خدت بالك
اعلى درم هو الذي انفقت عليه على اهلك من غير تبزير والكلام ده ماشي ليه انت مش شايف دي طاعة؟ ما انت لما نزلت الشغل نزلت الهدف دوت عشان اتكسب
ننفق على زوجتي. زوجتي من غيري ارملة. ولادي من غير يتامى. يبقى انت في الحياة تسعى على ارملة ويتامى ان هم من غيرك يبقوا يتحولوا الى زلك ايه الفرق مالساعي الارملة واليتيم والسعي على الزوجة والاولاد
بالنسبة للزوجة يا ولاد افضل من اعمار اليتيم. امال اليتيم فرض كفاية على المسلمين. من زوجتك وولادك ده فرض عين شغلك مش ريكس من عمل الشيطان طالما بتشتغل حلال احتسب سعي على اولاد صغار. يبقى كل عملك ده في سبيل الله
والمرأة اللي شغالة في المطبخ ليه ليه ليه بتنكد على نفسها؟ خلاص ما فيش مفر هتعملي الاكل هتطبخي هتغسلي هتمسحي. حطي نية بقى ادخال سرور على البيت. اطعام البيت هي لو عملت وجبة وطلعتها المسجد وفرحانة به قوي. طب زوجك والعيال اللي كلوا دول ما فيش نية؟ لا دول طفحوا الله! هم دول بيطفحوا والمسكين بياكل
غريبة قوي الست دي مش يعني حاجة مش عايزة تنتمي حتى نية في جوزها الغلبان ده اعتبريهم مساكين يا ستي. اطعام مساكين. هم مساكين معك لو انت في المنظر ده. يعني ما فيش نية خالص قرفانة في كل حاجة. كل حاجة
تمام قرف البيت وقرف المواعين وقرف التنضيف. طب ليه يعني لما البيت يبقى نضيف مش الناس تبقى مبسوطة يا خال مسلم لما اوضة الولاد تبقى مترتبة مش ده بيساعدهم يعني امشي في حاجة اخي
المسلم اي حاجة لو ادوكي دار ايتام كنتي هترتبيها ام عيالك ايتام من غيرك. رتبي اوضتهم هيحصل ايه يعني دي مش بنتاوي ان الاعمال دي في ميزان حسناتي فما يبقاش فيها موت وخراب ديار يعني. مش وقت ضاع. وما فيش حسنات كمان
يبقى التجارة مع ربنا بتنوي في دراستك تفوق للسرور على والديك انت تفاقم بيفرحهم للاتقان العمل ان الله يحب ازا عمل احدكم عملا يتقنه. انت تقدم صورة كويسة للمسلم الصالح ان انت تتصدر بعد كده في المناصب عشان تبعد نبعد عن الفاسدين والمنافقين. انوي انوي
ازا انا حولت لك كل عمل مباح اللي هو انت شايفه هو ده الريكس من عمل الشيطان اللي معطلك في رمضان الى عمل صالح. حلو الكلام؟ ادي اول لقطة لي. اسبت معي بقى
اللقطة اللي بعد كده حتى نومك هتحتسبه. ما انام عشان اصحى اصلي الفجر. نومك عبادة حتى اكلك هتحتسبه. باكل عشان نتقوى على عبادة الله. عشان اعرف انزل اصلي التراويح مركز
طبعا اللي بيحصل عكسها انت بتاكل عشان تنزل تصلي طالعين باغمى عليك فلو النية صح ما كنتش هتاكل الاكل دوت يعني تاكل تلت وتنزل على طول المهم خد بقى اللي جاي اللي جاي ده هبتدي اعلي معك انا كده ما كلفتكش حاجة انت يومك ماشي عادي
ايه رأيك نعمل قاعدة الاعمال الموازية ايه الاعمال الموازية دي الاعمال الموازية هي اعمال هتعملها في نفس الوقت اللي انت بتعمل فيه العمل المباح اللي احنا حولناه اصلا لايه انت رايح الكلية بنية صالحة فانت مأجور من ساعة ما نزلت. حلو
قاعد في المواصلات سرحان ليه دي بتتفرج من الشباك على الرايح واللي جاي ليه ما فيش في ودانك سماعة بتسمع درس ليه ما فيش ايدك مصحف بتراجع وردك ليه ما فيش معك كتاب بتقراه
اللي قاعدة قرفانة في المطبخ في غسيل المواعين. ليه ما فيش سماعة في المطبخ؟ بسيطة جدا او موبايل صوته عالي شوية اشتغل نسمع درس في درس في درس احضروا معنا الدورات قالت لي انا خلاص بقت مستمتعة بالمطبخ
هو ده المكان اللي بسمع فيه الدروس بتاعتك من غير شغب ما حدش بيخش لنا بقى المطبخ فبتقعد رايقة بقى بتسمع كل الدورات في المطبخ. اما بتطلع المطبخ تكون سامع كل الدورات
هي قدرت تستمتع بالمباح او البتاعة بقى خلاص بقت طاعة وجواها طاعة كمان حطت لك جواها طاعة وكمان دي ما بتستغلش الوقت دوت. انت شغلك مش محتاج مجهود زهني. اصلا شغلك نفسه. روتيني
ليه ما اعملش ورد ازكار اسناء شغلي ليه اقعد اهري مع اللي جنبي في الكلام؟ وليه قاعد ماسك موبايلي طول الوقت في الشغل طول ما انا قاعد فاضي ما انت كان ممكن تنجز حاجات كتير اوي طالما شغلك مش محتاج مجهود زهني
لو مش محتاج تتكلم فيه كتير. وممكن تعمل حاجات كتير. ممكن سمعها في ودنك سامع قرآن طول اليوم. بتراجع ورد بتعمل اي حاجة التوازي في الاعمال. احنا محتاجين نعمل عملين تلاتة. انت ممكن تعمل تلات اعمال. انا ممكن وانا شغال في البيت بسمع حاجة برتب مكتبتي بابري قلمي. اللي هو انجاز. ما فيش وقت
تعمل كل حاجة لوحدها متعود عشان ما فيش رفاهية انك تعمل كل حاجة لوحدها نعمل اعمال بالتوازي خلاص يبقى انا ركبت لك اهو تركيبة كمان. خد القاعدة اللي بعدها قاعدة استثمار الاوقات البينية
ايه استسمار الاوقات البينية دي يومنا كده في اوقات بينية صغيرة كده بتضيع خدش بالك منك. لو انت مسلا وانت في النص كده في اليوم آآ محمد انزل هات لنا آآ
اي حاجة حاضر يا بابا الراجل بقى على اول الشارع هننزل في سبع سبع دقايق رايح وسبع دقايق راجع الخمستاشر دقيقة دول عملت ايه كنت بجيب بليلة شوية انت هتبص لنا في البليلة كمان. دي بليلة يعني ما عملتش فيها حاجة يعني. بليلة. هنحط عليها سكر انا مش هتكلم في البليلة حضرتك. انا مش بقول لك هتعمل ايه في البليلة
انا بقول لك عملت ايه فيها الخمستاشر دقيقة كنت ناسي باحسبن على امي طول السكة. ازكار برضه. طيب ليه ليه؟ يعني انا عايز اعرف الخمستاشر دقيقة دول راحوا فين؟ الخمستاشر دقيقة دول كان ممكن يقف فيهم ربعين
قرآن على الاقل من اول ما نزلت من باب البيت كان في حاجة المفروض تتعمل. يا سماعة في ودني الازكار بتتقال يا ورد بيتجاب القرآن بيتقرا. احد السلف قيل له كم بين بيتك وبيت فلان
قال مائة اية فهمت حاجة هو ما يعرفش الوقت هو مجرد يطلع من البيت بيروح لواحد صاحبه على اول الشارع يعني اجيب منه مذكرة الميكانيكا ما تضيعش وقتك قال لك انا بجيب مية اية على ما بصلي
بس انس كان زيد ابن ثابت يقول تسحرنا مع النبي صلى الله عليه وسلم في يوم ثم اذن الفجر قال انس يا زيد كم كان بين الاذان وبين السحور قال خمسين اية
هو انت استثمرت الخمس دقايق دول هو انت كنت بتتسحر مع النبي عليه الصلاة والسلام ولقيت وقت بين الاذان والسحور. ما ضيعتوش مسلا ما عدتش قلت اسأله اي حاجة ولا اتكلم معه في اي حاجة. ونتصور معه
انت قريت قرآن بجد؟ لا قرا قرآن قرا خمسين اية خمسين دقايق بالكتير الناس دي لو انت بقى قعدت تعد في كم خمس دقايق في عشر دقايق زي دول كده في
يومك هتلوم كتير قوي يا مرة كده نزلت الكلية زمن الهندسة يعني في محاضرات بقى احيانا بيبقى في محاضرات في فروقات ما بينها ربع ساعة او ساعة ونص ساعة او كده
غير المواصلات غير رايح جاي قلت انا هعمل القاعدة دي لن اتكلم مع احد ولن اضيع وقتي ما كانش فيه ساعتها موبايلات وبتاع الموبايل قالوا كده قلت انا هقرا القرآن بس
واشوف هيحصل ايه من ساعة ما انزل من البيت اول ما رجلي تنزل البيت لغاية ما ادخل رجلي البيت اشوف قريت قد ايه تمام؟ انا كنت حافظ يعني شوية حلوين يعني
بسم الله الرحمن الرحيم الحمد لله رب العالمين. رجعت وقد راجعت سورة البقرة كاملة سورة البقرة. راجعتها مش قريتها. يعني ايه؟ على مهلك يعني رجعت سورة البقرة كما زهلت يعني انا اليوم ده زهلت من حجم الوقت
اللي ممكن كان ممكن يستسمر لو انا فعلا فاهم انا بعمل ايه. انت ممكن تدرك الوقت ده. لو واحد فيكم مسلا ازاعة القرآن بتشتغل عندهم في البيت. بيحصل كده انت ممكن تكون قعدت على موبايلك شوية واتسليت شوية وطلعت ونزلت شوية انت خدت بالك القارئ كان فين وبقى فين
نخلص جزء انت كان ممكن في نفس الوقت تعمل كده هو ده الوقت اللي ضاع منك الخمس دقايق اللي بين المحاضرات العشر دقايق اللي في المواصلات السلم الاسانسير الناس سرحانين ما لكش دعوة انت بالدنيا دي. انت على طول ايه حاجة بتعملها. فلو جمعت الاوقات دي هتلاقيهم على
اقل تلات ساعات في اليوم على الاقل تلات ساعات في اليوم ما تقوليش ما عنديش وقت بقى لان انا ما بتكلمش في المساليات. ما فيش مساليات يا باشا ادفنت احنا في زمن صعب
احنا بنتخانق عشان نلاقي وقت احنا بنحارب احنا بنطلب علم في الشوارع احنا بنراجع القرآن على السلالم اوعى تفتكر الشيخ والداعية والكلام ده يقول لك الشيخ انت هتلاقي وقت منين؟ ما بنديش وقت
انا في العربية وفي الشارع وفي المواصلات وانا ماشي مع عيالي وفي بتشعب يعني في اي حاجة متخيل بحضر درس ازاي او او ممكن اقرا فين او موبايلي ده مشي مشي زي المجنون في الشارع بقرأ براجع ما بلحقش ما فيش ما فيش بقعد
في البيت هعمل كل ده امتى لو استنيت الوقت المسالي لن يأتي فيش الساعة الرايقة الصافية اللي اقعد فيها لوحدي وبناتي مش بيتنططوا حواليا ما فيش الكلام ده انت شايل بنتك على ايد وشايل كتابك على الايد التاني
تمام؟ انت يعني سايق العربية وماسك موبايلك الدنيا صعبة. ما فيش رفاهية. ما فيش الوقت مش موجود مش موجود. احنا عايشين في الاوقات البينية حرفيا كل الانجازات هي في الاوقات البينية ديت
يبقى قاعدة الايه؟ الاوقات البينية دي قاعدة مهم جدا وخطيرة جدا. تمام؟ طيب آآ اه خد بقى حط بقى على كل دوت. يلا انا كده ما كلفتكش بحاجة زيادة اهو
نحط على كده نية بقى خطيرة. انتوي ما لا تقدر عليه من الاعمال انت وايه ما لا تقدر عليه من الاعمال اوديك لفضائك لا متناهي الان من الاجر لو قلت لك هات اخرك
هل انت افتكر هتاخد اخرك؟ لأ انت هتاخد اخر نيتك مش اخر عملك لو انت عرفت تعمل اللي انا بقوله لك دلوقتي ده انتوي ما لا تقدر عليه من الاعمال
انت فقير الناس بتطلع صدقات مئات شنط رمضان. قل لو كان لي مال كمال فلان اللي عملته بمثل عمله فهما في الاجر ايه؟ سواء انت شغال شغلانتين وطالع عينك والاخوة قاعدين في المسجد عاملين اعتكاف وقاعدين رايقين وبيقروا سبعة اجزاء في اليوم وبيحفزوا تلات صفحات
لو كان لي وقتك وقتهم عملت مثل عملين انت في يوم انت هم سواء. تمام المجاهدين في اي مكان في الارض تغزى في غيره. والله لو كنت مكانهم ان شاء
والله يا رب كنت عملت اللي بيعملوه اكتر. هم في الاجر والثواب تمام الداعية واللي عنده علم واللي عنده وقت واللي عنده امكانيات مش عندي يا رب لو كان عندي زيهم كنت عملت زيه. يلا انوي
بس بصدق من سأل الله الشهادة بصدق بلغوا الله منازل الشهداء ولو مات علي ولو مات على فراشه ولو مات على فراشه شفت بقى الحتة دي؟ طيب النصيحة الجاية ما تعرفش انا خمسة ولا ستة دي ولا ايه
خمسة اي حاجة اقول لك على حاجة سحرية جدا في رمضان هتعملها ما حدش هيسبقك في نفس الوقت مش هتكلفك اي حاجة خالص لا وقت ولا مجهود ولا مال ولا طاقة زهنية ولا اي حاجة خالص
الناس دي هتبقى بها نمرة واحد في رمضان ده السر ده ولا ايه؟ اه السر سهل جدا اترك المحرمات تحصيل حاصل. لا مش تحصيل حاصل رمضان بالزات اللي بيترك المحرمات ده فريد عند الله تعالى
اسألك سؤال. فيه كم واحد بيصلي التراويح؟ نسبة كم بيصلوا وانت رايح في رمضان؟ تسعين في المية من الناس نسبة كم واحد بيطلع شنط رمضان؟ تسعين في المية من الناس. كم واحد بيصوم رمضان؟ مية في المية من الناس
ما بيتفرجش على رامز جلال كام واحد بيتفرج على مسلسلات هيتابع السنة دي بقى العوضي ولا مش عارف مين ولا تمام؟ مين السنة دي ناوي ما يتفرجش على على البرامج وعلى المسلسلات وعلى الافلام والحاجات دي
لازم ترفع ايدك يا قصدي يعني نسبة كم في المجتمع؟ واحد في المية واحد في المية. انا عايزك انت اللي قاعد في المية دول من كل مية في واحد ما بيتابعش الحاجات ديت
خالص بس التحدي الاصعب بقى ان انت تسيب المسلسلات ورمزي حالات بتيجي في التليفزيون دي اسهل حاجة ما نتابعهاش ان احنا نتخانق من التليفزيون اصلا وحتى الناس العادية ما بقوش بيحبوا المسلسلات والافلام
تحدي المحرمات دلوقتي ما بقاش في التليفزيون المحرمات دلوقتي بقت موبايلك هو ده التحدي الاصعب اللي انا عايزك تعمله في رمضان. ان انت ما تعملش حرام على موبايلك سهل ان انتم تتفرجوا مسلسلات. سهل ان انت تتفرجش على رامز جلال
من الصعب ان انت ما تخشش التيك توك انه ليس له اي فائدة واي فائدة فيه هي موجودة على الفيسبوك وبتتنقل لك على اليوتيوب وانت اصلا مش عارف فايدة فين لان ما فيش بحس في التيك توك ولا في قناة واضحة الدنيا انت زروفها. يعني مش منطقي هو كده عبس وخلاص. ايه لازمته معك
ممكن تمسحه في رمضان؟ ونفكر بعد رمضان نكمل معه ولا لا حتى؟ وانا صاحبي ما كملش معه اصلا. انا عندي قناعات تيك توك بس انا مش مش ادمن عليها اصلا. يعني انا ادمن عليها بس مش مش
اعملها كده عشان ازاحم البطن وخلاص. بس انا بقول للناس ما تخشوش التيك توك. ولا تخش عشان تتابعني. واللي انا بحطه هنا بحطه على على القنوات التانية وخلاص الانستجرام بيعمل عندك ايه
كل صور مفهوم يعني صعبة وكل واحد بيحاول يطلع مواهبه في في الانستجرام ده انت ما لك ومال الانستجرام؟ تعمل به ايه؟ ما فيهوش اي فايدة والخير اللي فيه موجود في غيره
هو خلاصة الكلام اقصى حاجة الفيسبوك وفيه ناس يقدروا يستغنوا عنه في ناس يقدروا يشتغلوا على الفيسبوك كمان. اللي ما يقدرش يستغنى عنه ده خلاص ماشي بس تخش انت عارف عايز تعمل ايه
تخش تنجز تطلع عدوك في الحياة الاسكرولينج هو عدوك في الحياة متعود تعمل باك صبعك ده هي حركة قاعدة تغير بها حياتك. بدل ما تعمل كده في زرار تحت كده ظريف كده حسب انت حاطه شمال ولا يمين دس عليه
اسمه باك معروف هتلاقيه سهم كده ما تعملش كده دي ايه ده دي! بص هي حركة واحدة تبطلها في رمضان هتوفر لك اربع ساعات في اليوم. حركة واحدة حركة واحدة هتبطلها في رمضان. توفر لك على الاقل اربع ساعات في اليوم
ما تعملش كده. ما تعملش كده في اي ابليكيشن تفتح الفيسبوك اما انت عارف رايح فين او ما تعملش كده لما تخش على مسلا عجبك خش اللي بعده خش على شورت
دي دي بتفوق بعديها بايه ايه يا عسل ايه ده! انا كنت داخل اعمل ايه ازاي هو كان اصلا صاحبك كيم يتصل بك يقول لك الحقني انا في مصيبة وبنتحر دلوقتي وعايز منك مكالمة فدخلت ايه ده دليل الله
ساعة يا فندم. ايه ده صاحبي كنت عايز الحقه قبل ما انتحر طبعا ايه صلاة الجنازة يرحمكم الله. عيط انت بقى. طبعا انت مش فاكر اصلا انت كنت داخل تعمل ايه فاهم وكان مستني منك مكالمة تلحق حياته
ما تعملش كده ده ارجوك اعمل باك ما تخش على ابليكيشن وانت انت عارف تعمل ايه الفيسبوك اخرك ويا ريت لو انت مش محتاجه وبلاش منه هو كبيرنا اليوتيوب ده احسن الوحشين
واتس اب آآ تليجرام دول اولاد ناس شوية محتاجينه ما نقدرش نستغنى عنهم للاسف بس كفاية كده طب بعد كده اقفل في رمضان ما ينفعش تبقى شغالة اربعة وعشرين ساعة. انت مش مهم وما حدش مستنيك
والكوكب بيمشي من غيرك عادي ما بيحصلش حاجة يعني. وما حدش مستني رأيك ولا متابعتك للترندات ولا انت مؤثر في العالم ما تزعلش مني دي الحقيقة. يعني رأيك الشخصي على صفحتك مش بيغير حاجة في الكوكب. وتعليقك ما حدش منتظره
تمام؟ واللي انت بتابعهم هم مش عارفينك. ومش مهتمين بك. انت جزء من مشروعهم. وبتضيع مشروعك عشان مشروعهم ارجوك اهتم بمشروعك. سيبك من الدنيا دي اقصى حاجة في النوتيفيكيشن كل ساعة ساعتين افتح موبايلك عشر دقايق
شف ايه اللي حصل ورد على الرسالة اللي تخصك فقط بتكلمك انت وعايزاك انت وانت مؤثر فيها. غير كده باص ما تبصش اصلا ميوت اي حاجة تانية بتعمل لك ازعاج
مش هينفع اللي انت فيه دوت موبايلك ده اتفتح كل ساعتين مرة كده عشر دقايق تكافئ نفسك بهم وخلاص مش عارف انت عايز تعمل ايه وتطلع وما بتفتحوش تاني اصعب تحدي في رمضان انك ما تعملش حرام
كلنا هنصوم وهنعمل رمضان وهنقوم لكن مين هيقدر ما يبصش لحاجة حرام. مين هيقدر ما يسمعش مقطع فيه موسيقى؟ مين هيقدر ما يسمعش مقطع فيه امرأة عارية اباحية دلوقتي الاباحية اللي هي الجزئية كتير قوي. صور بنات وحفلات وبتاع والبلوجرز والدنيا كل شوية بنشوف الحاجات ديت حاجة صعبة جدا
تلات مرات ايه اللي بيطلع لك حاجة كده انا مش عايزها هي هي عايزاك هنعمل ايه طيب؟ نصيبك يبقى ما تزكروش بيقول لك دي مش سهلة اللي هيعمل دي في رمضان هيبقى عند ربنا في حتة تانية
انه الوحيد اللي ما عملش محارم هو ما عملش سعاد كتير معلش انا ما عملتش محرمات وجيت بحسنة مش دخلت الجنة لو انت معك مليون حسنة معك ستين مليون سيئة تعمل لك ايه
لا انت تعال فاضي حرام واعمل ابسط حاجة في الحلال اخيرا حاجة برضو تانية هتعملها مش هتكلفك حاجة انت كده كده شغال ماشي في حياتك عادي رمضان تاجر مع ربنا
حسن الخلق ان رجل ليبلغ بحسن خلقه درجة الايه قائم قائم يعني لو انت مش جامد قوي في القيام مش جامد قوي في الصيام اخلاقك توصلك لحتة ما حدش يعرف يوصل لها
عند ربنا الموضوع ده كبير اوي اوي اي معاملة مع الناس عند ربنا كبيرة اوي لذلك تجد احب الاعمال الى الله السرور تدخله عليه على مسلم. لان امشي مع اخي في حاجة احب الي ان اعتكف مسجدي هزا ايه شهرا
حسن الخلق النبي عليه الصلاة والسلام وصف له امرأة حسنة الاخلاق تمام لكنها قليلة الصدقة قليلة الصيام قليلة الصلاة قال هي في الجنة بنقول على واحدة تانية سيئة الاخلاق تسيء الى جيرانها. لكن كثيرة الصدقة كسيرة الصلاة. قال هي في النار
لا يا عم انا عايز انا انا غلبان انا بتاع القليل ده بقى تاجر بحسن الخلق تبقى ممتازة جدا بس من المنتزة مع مين الاولوية هم اقرب الناس اليك للاسف احنا بنسمع درس عن حسن الخلق. بنروح نطلعه في الشغل وفي الشارع وفي الاخوة وفي المشايخ وفي الدعاة
انا مش عايز دول. كده كده مع الغريب غصب عنك هيبقى اخلاقك كويسة ان في مصلحة اما شغل او كلية هتبقى مقدمة لان فيه مصلحة انما اخلاقي بتبان مع اللي ما فيش مصلحة بيني وبينه
زي ولادي زي زوجتي زي اخواتي والام والاب احيانا بيبقى ما فيش مصلحة كمان. واحيانا طبعا ما تقدرش الا تستعمل الاخلاق الكويسة. عشان الموضوع انت الاضعف يعني دول الاطراف اللي اقدر اقول حكمهم هو ده الحقيقة
زوجتك شوف منك ايه ولادك اخواتك الاب والام اطلع ارقى ما عندك من الالفاز والكلمات والادب والاخلاق معدودة اولادك تمام يا بني اني ارى في المنام ان يا بني ايه ايه الادب ده! تمام؟ اب بيكلم ابنه كده. تمام؟ النبي عليه الصلاة والسلام كان يقول لفاطمة يا بنيتي
تمام يعني كلام راقي حتى مع اولادنا اللي عايز اقوله اخلاقنا مع الناس دي. ذلك خيركم خيركم ايه؟ لاهله. ما فيش مصلحة. فانت لو خير اهلك انت خير فعلا ما فيش اي
سبب انك تكون كويس الا ان انت كويس فعلا هنطلع اجمل اخلاقنا مع اهالينا وبعد كده الناس نديهم برضو من الاخلاق ديت نطلع فوق قوي. شفت انا خد بالك النصايح اللي قلتها لك دي هي نصايح واحد ما زودش حاجة لغاية دلوقتي
طب لو انت بقى عندك وقت زود زود بقى قراءة القرآن مع النصايح اللي انا بقولها ديت زود قراءة قرآن زود قيام ليل زود صدقات بتاع. حضر من دلوقتي حوش فلوس عشان صدقة رمضان. خد آآ وفر اجازات عشان تأجز في رمضان تعرف
اعتكف ولو ارادوا الخروج لا اعد له ايه عدة احنا كده احنا ايه طولنا قوي قوي قوي. جزاكم الله كل خير. سبحانك اللهم ربنا وبحمدك. اشهد ان لا اله الا انت